open-index/open-wikipedia-markdown huggingface dataset:
சௌகத் அலி (வங்கதேச அரசியல்வாதி)

**கர்னர் சௌகத் அலி** (*Shawkat Ali*) ( (பிறப்பு 27 சனவரி 1937  ) இவர் ஓர் வங்காளதேச அரசியல்வாதியும், தேசிய நாடாளுமன்றத்தின் முன்னாள் துணைச் சபாநாயகரும் ஆவார். இவர் அவாமி லீக் கட்சியில் உறுப்பினராகவும், சுதந்திர போராட்ட வீரராகவும் உள்ளார்.

## ஆரம்ப கால வாழ்க்கை
இவர் பிரிட்டிசு இந்தியாவில் (இப்போது வங்காளதேசம்) சரியத்பூரில் முன்சி முபாரக் மற்றும் மாலேகா பேகம் ஆகியோருக்குப் இவர் ஒன்பது குழந்தைகளில் மூத்த மகனாக்ப் பிறந்தார். இவருக்கு திருமணமாகி    பைரோசு சௌகத் அலி, காலித் சௌகத் அலி என்ற இரு மகன்களும்,மெரினா சௌகத் அலிஎன்ற ஒரு மகளும் இருக்கின்றனர். இவர் தனது இளங்கலை சட்டப்படிப்பை 1958 ஆம் ஆண்டில் தாக்கா பல்கலைக்கழகத்தின் கீழ் உள்ள கொமிலா சட்டக் கல்லூரியில்  படித்தார்.  அடுத்த ஆண்டு பாக்கித்தான் இராணுவத்தில்  அதிகாரியாக சேர்ந்தார்.

### அகர்தலா சதி வழக்கு
1968 ஆம் ஆண்டில் இவர் கலபதியாக இருக்கும்போது பாக்கித்தானிலிருந்து கிழக்கு பாகிஸ்தானை பிரிக்க ஒரு சதிகாரராக அகர்தலா சதி வழக்கில் குற்றம் சாட்டப்பட்ட 35 பேரில் *26 வது* இடத்தில் இவர் இருந்தார். ஆரம்பத்தில் இவர் ஒரு நீதிமன்ற விசாரணைக்கு உட்படுத்தப்பட வேண்டும், ஆனால் ஒரு குடிமை விசாரணையிலிருந்து இராணுவத்தினர் அதிக நன்மை பெறுகிறார்கள் என்று பாக்கித்தான் அரசு உணர்ந்தது.  பொதுமக்களின் ஆர்ப்பாட்டங்களுக்குப் பிறகு அடுத்த ஆண்டு குற்றச்சாட்டுகள் கைவிடப்பட்டன.  இவர்  1969 இல் ஓய்வு பெற வேண்டிய கட்டாயம் ஏற்பட்டது.

இந்த வழக்கு ஷேக் முஜிபுர் ரகுமான் மற்றும் பிறரை சிக்கவைப்பதற்காக மட்டுமே என்று பெரும்பாலும் கருதப்பட்டாலும், 2010 ஆம் ஆண்டில், பிப்ரவரி 22, 2011 அன்று வழக்கு திரும்பப் பெறப்பட்ட ஆண்டு நிறைவையொட்டி, இவர் பாராளுமன்றத்தில் ஒரு வாக்குமூலம் அளித்தார்.கிழக்கு பாகிஸ்தானின் தேசத்துரோகம் மற்றும் பிரிவினைக்காக அவர்கள் ஷேக் முஜிபுரின் கீழ் ஒரு சங்கிராம் பரிசத்தை உருவாக்கியதாக ஒப்புக்கொண்டார்.

## வங்கதேச ராணுவக் காலத்தில்
வங்காளதேசம் பாக்கித்தானில் இருந்து பிரிந்து சுதந்திரம் அறிவித்து, போர் ஆரம்பித்தபின், வங்காளாதேச விடுதலைப் போரை எதிர்த்துப் போராடுவதற்காக 1971 இல் வங்காளதேசப் படைகள் அமைக்கப்பட்ட பின்னர் இவர் மீண்டும் இராணுவத்தில் சேர்க்கப்பட்டார். ஷேக் முஜிபுர் ரகுமான் படுகொலை செய்யப்பட்டதைத் தொடர்ந்து 1975 ஆம் ஆண்டில் இவர் கர்னலாக இருந்தபோது இரண்டாவது முறையாக ஓய்வு பெற வேண்டிய கட்டாயம் ஏற்பட்டது, ஏனெனில் இவர் முஜிபூருடன் நெருக்கமாக இருந்தார்.

## அரசியல் வாழ்க்கை
1979, 1991, 1996, 2001 மற்றும் 2008 ஆம் ஆண்டுகளில் இவர் நாடாளுமன்ற உறுப்பினராகத் தேர்ந்தெடுக்கப்பட்டார்.  இவர் பதவியில் இருந்த காலத்தில், பல்வேறு நாடாளுமன்றக் குழுக்களில் பணியாற்றியுள்ளார். இதில் கப்பல் அமைச்சகத்தின் நிலைக்குழு மற்றும் தனியார் உறுப்பினர்கள் மசோதாக்கள் மற்றும் தீர்மானங்கள் பற்றிய குழு 1996 மற்றும் 2001 க்கு இடையில் அவற்றின் தலைவராகப் பணியாற்றினார்.  இவர் உச்ச நீதிமன்றத்தின் கீழ் பதிவு செய்யப்பட்ட வழக்கறிஞராகவும் இருந்தார்.

அவாமி லீக் வெற்றியைத் தொடர்ந்து, சனவரி 25, 2009 அன்று ஒன்பதாவது நாடாளுமன்றத்தின் துணைச் சபாநயகராக இவர் ஒருமனதாக தேர்ந்தெடுக்கப்பட்டார்.

இவர் துணைச் சபாநாயகராக இருந்த காலத்தில் சபாநாயகர் அப்துல் ஹமீத் இல்லாதபோது பாராளுமன்றத்தின் பல அமர்வுகளுக்கு தலைமை தாங்கினார்.

## தனிப்பட்ட வாழ்க்கை
அகர்தலா சதி வழக்கு பற்றி இரண்டு புத்தகங்களை இவர்  ஆங்கிலத்திலும் பங்களாவிலும் எழுதியுள்ளார் .

## குறிப்புகள்

பகுப்பு:வாழும் மக்கள்
பகுப்பு:1937 பிறப்புகள்
சேக் ரகானா

**சேக் ரகானா சித்திக்** *(Sheikh Rehana Siddiq)* (பிறப்பு 13 செப்டம்பர் 1957) ஒரு வங்காளதேசம் அவாமி லீக் அரசியல்வாதியாவார். இவர் பிரதமர் சேக் அசீனாவின் தங்கை, சேக் முஜிபுர் ரகுமானின் மகள் ஆவார். பிரிட்டிசு தொழிலாளர் கட்சி அரசியல்வாதியாகவும், 2015 பொதுத் தேர்தலில்  இங்கிலாந்து நாடாளுமன்றத்துக்கு ஆம்ப்சுடெட் மற்றும் கில்பர்ன் தொகுதிக்கு தேர்ந்தெடுக்கப்பட்ட நாடாளுமன்ற உறுப்பினராகவும் இருந்த துலிப் சித்திக்கின் தாயும் ஆவார்.

## ஆரம்ப கால வாழ்க்கை
இவர் வங்காளதேசத்தின் முதல் குடியரசுத் தலைவரன சேக் முஜிபுர் ரகுமான் மற்றும் சேக் பாசிலத்துன்னேசா முஜிப் ஆகியோருக்கு பிறந்தார் . வங்காளதேச விடுதலைப் போரின்போது பாக்கித்தான் இராணுவத்தால் இவரது குடும்பத்தினருடன் தன்மண்டியில் வீட்டுக் காவலில் வைக்கப்பட்டார். இவரது சகோதரி சேக் அசீனாவுடன் இவரது குடும்பம் வங்காளதேச இராணுவத்தால் படுகொலை செய்யப்பட்டபோது இவர் பெல்ஜியத்தில் இருந்தார் 

## தொழில்
இவருக்கு 2001 ஆம் ஆண்டில் வங்காளதேச அரசாங்கத்தால் தன்மண்டியில் ஒரு அரசு வீடு ஒதுக்கப்பட்டது. இவரது தனிப்பட்ட ஊழியர்களைக் கொண்டு இந்தக் கட்டிடம் கட்டப்ப்பட்டது. வங்காளதேச தேசியவாத கட்சி ஆட்சிக்கு வந்தபோது இந்த ஒதுக்கீடு ரத்து செய்யப்பட்டது. அவாமி லீக் ஆட்சிக்கு வந்த பிறகு 2014 ஆம் ஆண்டில் குல்சனில் இவருக்கு ஒரு வீடு ஒதுக்கப்பட்டது. 2015 ஆம் ஆண்டில் இவருக்கும் இவரது குழந்தைகளுக்கும் சிறப்பு பாதுகாப்புப் படைகள் மூலம் வங்காளதேச அரசு வாழ்நாள் முழுவதும் பாதுகாப்பு அளித்தது. இவருக்கும் இவரது குடும்பத்தினருக்கும் வாழ்க்கைக்கான செலவினை ஏற்பதாக அரசாங்கம் அறிவித்தது. இவர் 2016 இல் அவாமி லீக் டாக்கா தெற்குப் பிரிவின் உறுப்பினராக நியமிக்கப்பட்டார்.

## தனிப்பட்ட வாழ்க்கை
இவர் தாக்கா பல்கலைக்கழகத்தின் கணக்கியல் மற்றும் தகவல் அமைப்புகள் துறை, வணிக ஆய்வுகள் துறையின் ஓய்வுபெற்ற பேராசிரியர் சபிக் அகமது சித்திக் என்பவரை மணந்தார். இவரின் மகன் ரத்வான் முஜிப் சித்திக் பாபி வங்காளதேச அவாமி லீக்கின் உறுப்பினர் ஆவார். இவரின் மகள், துலிப் சித்திக், ஆம்ப்சுடெட் மற்றும் கில்பர்ன் தொகுதிக்கான ஐக்கிய இராச்சியத்தின் மக்களவையில் தொழிலாளர் கட்சிக்கான நாடாளுமன்ற உறுப்பினராக இருக்கிறார். இவரது மற்றொரு மகள் அசுமினா சித்திக் என்பவராவார்.

## குறிப்புகள்

பகுப்பு:வாழும் மக்கள்
பகுப்பு:1957 பிறப்புகள்
மலையாள கலாகிராமம்

**மலையாள கலாகிராமம்** (*Malayala Kala Gramam*) என்பது வடக்கு கேரளத்தின்  கண்ணூர் மாவட்டம், தலசேரி வட்டத்தில் உள்ள புதிய மாகேயில் உள்ள ஒரு நுண்கலை மையம் ஆகும்.

இங்கு சிறார்களும், இளைஞர்களும் அனைத்து வகையான நுண்கலைகளை பயிற்சி செய்வதற்கும் நிகழ்த்துவதற்கும் மேடையை வழங்குகிறது. இந்த மையமானது பகுதிநேர, முழுநேர ஓவியம், சிற்பம், இசை, நடனம், ஓவியம், சுடுமண் சிற்பங்கள் போன்றவற்றிற்கான படிப்புகளை வழங்குகிறது.

இங்கு யோகா, சமசுகிருதமும் போன்றவையும் கற்பிக்கப்படுகிறன. ஆசிரியர்களும் மாணவர்களும் பயன்படுத்தக்கூடியதான சிறப்பான ஒரு நூலகமும் இங்கு உள்ளது.

## அமைவிடம்
இது புதிய மகேவில், கண்ணூருக்கு தெற்கே 28 கி.மீ, தொலைவிலம், தலசேரிக்கு தெற்கே 8 கி.மீ. தொலைவிலும் அமைந்துள்ளது. அருகிலுள்ள தொடர்வண்டி நிலையம்: மாகே தொடர்வண்டி நிலையம்,
அருகிலுள்ள பெரிய தொடர்வண்டி நிலையம் தலசேரி தொடர்வண்டி நிலையம்,
அருகிலுள்ள பேருந்து நிலையம் தலசேரி பேருந்து நிலையம்,
அருகிலுள்ள வானூர்தி நிலையங்கள் மங்களூர் வானூர்தி நிலையம் (150 கி.மீ), கோழிக்கோடு வானூர்தி நிலையம் (90 கி.மீ) 

## மேற்கோள்கள்

பகுப்பு:கேரளக் கலைகள்
பகுப்பு:கண்ணூர் மாவட்டம்
மதய் பள்ளி

**மதய் பள்ளிவாசல்** ( மலையாளம் : മാടായി പള്ളി, **மதய் பள்ளி;** **பழயங்காடி மசூதி)** என்பது வடக்கு கேரளத்தின்  கண்ணூர் மாவட்டம், பழயங்காடியில் உள்ள பள்ளிவாசல் ஆகும். இது கேரளத்தின்  பழமையான பள்ளிவாசல்களில் ஒன்றாகும். இதுகுறித்த உள்ளூர் தொன்மக்கதைகள் கி.பி 7 ஆம் நூற்றாண்டுக்கு முந்தையவை. இது மாலிக் இப்னு தினாரால் நிறுவப்பட்டதாக நம்பப்படுகிறது. மேலும் பள்ளிவாசலுக்கு தேவையான பளிங்குகற்களை மக்காவிலிருந்து இப்னு தினார் கொண்டு வந்ததாகக் கூறப்படுகிறது.  பழயங்காடி / பயங்காடியைச் சுற்றியுள்ள பல பள்ளிவாசல்களில் இதுவும் ஒன்றாகும். இது குப்பம் ஆற்றின் கரையில் அமைந்துள்ளது, இது வளபட்டணம் ஆறு அதன் கழிமுகத்தில் இணைகிறது. 

இந்த பள்ளிவாசல் சுப்பிரமணியருக்கு கட்டபட்ட முன்னாள் இந்து கோவிலாகும். பள்ளிவாசலின் தூண்களிலும் அடித்தளச் சுவர்களில் உள்ள இந்து கல்வெட்டுகளை இன்னும் காணலாம். கோலாத்திரி மன்னரின் உதவியுடன் மதாய் மசூதி கட்டப்பட்டது.  

## மேற்கோள்கள்

பகுப்பு:கண்ணூர் மாவட்டத்திலுள்ள சமய வழிபாட்டுத் தலங்கள்
பகுப்பு:கேரளத்தில் உள்ள பள்ளிவாசல்கள்
துலிப் சித்திக்

**துலிப் ரிசுவானா சித்திக்** *(Tulip Rizwana Siddiq )* (பிறப்பு 16 செப்டம்பர் 1982) இவர் ஓர் பிரிட்டிசு தொழிலாளர் கட்சி அரசியல்வாதி ஆவார். இவர் 2015 முதல் ஆம்ப்ஸ்டெட் மற்றும் கில்பர்னுக்கான நாடாளுமன்ற உறுப்பினராகப் பணியாற்றியுள்ளார். இவர் முன்பு 2010 முதல் 2014 வரை ரீஜண்ட்ஸ் பூங்காவிற்கான கேம்டன் லண்டன் பெருநகர உறுப்பினராக இருந்தார்.

## ஆரம்ப கால வாழ்க்கை
இவர் பொருளாதாரப் பேராசிரியர் சபீக் சித்திக்,   மற்றும் சேக் ரகானா, ஆகியோரின் மகள் ஆவார். சபிக் சித்திக் முனைவர் பட்டத்திற்கு படித்துக்கொண்டிருந்தபோது அவர்கள் சந்தித்தனர்  1980 இல் கில்பர்னில் திருமணம் செய்து கொண்டனர். இவருக்கு, ரத்வான் பாபி முஜிப் என்ற ஒரு அண்ணன்,  ரூபி என்ற ஒரு தங்கை உள்ளனர். இவர் இலண்டனின் செயின்ட் ஹெலியரில் உள்ள செயின்ட் ஹெலியர் மருத்துவமனையில்  பிறந்தார். இவருக்கு 15 வயதாக இருந்தபோது, குடும்பம் ஆம்ப்ஸ்டெட்டுக்கு குடிபெயர்ந்தது. இவர் ஒரு முஸ்லீமாக வளர்க்கப்பட்டார். மேலும் இவரது "குடும்பம் பல கலாச்சார பிரிட்டனை ஏற்றுக்கொண்டது" என்று கூறியுள்ளார். ஒரு குழந்தையாக, இவர் நெல்சன் மண்டேலா, பில் கிளிண்டன் மற்றும் அன்னை தெரசா ஆகியோரைச் சந்தித்துள்ளார். இவரது குடும்பத்தினர் வெள்ளை மாளிகைக்கு அழைக்கப்பட்டனர் .

இலண்டன் பல்கலைக்கழகக் கல்லூரியில் ஆங்கில இலக்கியத்தில் இளங்கலை பட்டமும் பின்னர் லண்டன் கிங்ஸ் கல்லூரியில் முதுகலை பட்டமும் முடிப்பதற்கு முன்பு ஆம்ப்ஸ்டெட்டில் உள்ள ராயல் பள்ளியில் பயின்றார். செப்டம்பர் 2011 இல், இவர் அரசியல், கொள்கை மற்றும் அரசாங்கத்தில் இரண்டாவது முதுகலைப் பட்டம் முடித்தார்.

இவரது தாய்வழி தாத்தா சேக் முஜிபுர் ரகுமான், வங்காளதேசத்தில் முதல் குடியரசுத்தலைவர் ஆவார். இவரது தாயின் மூத்த சகோதரி வங்கதேச பிரதமர் சேக் அசீனா ஆவார் .   1975 ஆம் ஆண்டில், வங்காளாதேச இராணுவ வீரர்கள் வங்காளதேசத்தில் உள்ள இவரின் தாயார் வீட்டிற்குள் நுழைந்து இவரது தாத்தா சேக் முஜிபுர் ரகுமானை அவரது மூன்று மகன்கள்,  குடும்பத்தின் 16 உறுப்பினர்களுடன்  இராணுவ ஆட்சிக் கவிழ்ப்பில் படுகொலை செய்தனர் . இவரது தாயின் அக்காவும், இவரது தாயும் ஜெர்மனிக்கு சென்றிருந்ததால் உயிர் தப்பினர்.

## நாடாளுமன்ற வாழ்க்கை
2015 பொதுத் தேர்தலில், சித்திக் 23,977 வாக்குகளுடன் ஆம்ப்ஸ்டெட் மற்றும் கில்பர்ன் தொகுதியை வென்றார். 67.3% வாக்குகளைப் பெற்றார். சூன் 2015 இல், சித்திக் ஆண்டிசெமிட்டிசத்திற்கு எதிரான அனைத்து கட்சி நாடாளுமன்றக் குழுவின் துணைத் தலைவராக நியமிக்கப்பட்டார். இவர் பெண்கள் மற்றும் சமத்துவ தேர்வுக் குழுவின் உறுப்பினராகவும் உள்ளார். அதே மாதத்தில், தொழிலாளர் தலைமைத் தேர்தலில் ஜெர்மி கோர்பினை வேட்பாளராக நியமித்த 36 தொழிற்கட்சி நாடாளுமன்ற உறுப்பினர்களில் ஒருவராக இருந்தார்,  பின்னர் இவர் ஆண்டி பர்ன்ஹாமை ஆதரித்தார்.

## தனிப்பட்ட வாழ்க்கை
இவர் ஒரு முஸ்லீமாக இருந்தாலும்  வர் "மதத்தை விட கலாச்சாரம் முக்கியமானது" என்று கூறினார். 2013 ஆம் ஆண்டில், இவர் கிறிஸ்டியன் வில்லியம் செயின்ட் ஜான் பெர்சி என்பவரை மணந்தார். ஜான் (பிறப்பு 1984), கேம்பிரிச்சில் படித்தவர். நிறுவன இயக்குனராகவும், பிரிட்டிசு அரசு சேவை பின்னணி கொண்ட மூலோபாய ஆலோசகர் ஆவார்.

இவர்களுக்கு ஒரு மகள் இருக்கிறார். இவர் சனவரி 2019 இல் ஒரு மகனைப் பெற்றெடுத்தார்.

## குறிப்புகள்

## வெளி இணைப்புகள்

*
*
*Tulip Siddiq on *[[Huffington Post]]*
*Tulip Siddiq  on Camden Council
## மேலும் காண்க

* 
* 
* 

* 
* 
* 

பகுப்பு:வாழும் மக்கள்
பகுப்பு:1982 பிறப்புகள்
மாப்பிளா விரிகுடா

thumb| மாப்பிளா விரிகுடா மீன்பிடி துறைமுகம்
thumb|250x250px| மீன்பிடி துறைமுகம் மற்றும் தொலைவில் உள்ள பழைய அரக்கல் இராச்சியம்
thumb|250x250px| கண்ணூர் கோட்டையிலிருந்து ஒரு பார்வை
**மாப்பிளா விரிகுடா** (*Mappila Bay*) என்பது தென் இந்தியாவின்,  கேரளத்தின், கண்ணூர் நகரத்தின் அய்யக்கரையில் அமைந்துள்ள இயற்கை துறைமுகம் ஆகும். இதன் ஒரு பக்கத்தில் 15 ஆம் நூற்றாண்டில் போர்த்துகீசியர்களால் கட்டப்பட்ட செயின்ட் ஏஞ்சலோ கோட்டையும் மறுபுறம் அரக்கல் அரண்மனை போன்றவைகளும் உள்ளன. 

கோலாத்திரியின் ஆட்சிக் காலத்தில் இந்த விரிகுடா புகழ்பெற்ற துறைமுகமாக இருந்தது. கோலாத்தரிகளின் ஆட்சிக்காலத்தில் இது ஒரு வணிகத் துறைமுகமாக இலட்சத்தீவுகள், அந்நிய நாடுகள் போன்ற பகுதிகளில்  இருந்து பொருட்களை இறக்குமதி ஏற்றுமதி செய்யக்கூடிய பகுதியாக இருந்தது. 
[thumb| [கண்ணூர்க் கோட்டையிலிருந்து துறைமுகத்தின் மற்றொரு தோற்றம் ]]

## மேலும் காண்க
* புனித ஏஞ்சலோ கோட்டை 
* கண்ணூர் 

பகுப்பு:கேரளக் கடற்கரைகள்
பகுப்பு:கண்ணூர் மாவட்டத்திலுள்ள சுற்றுலாத் தலங்கள்
நவீன இயற்பியல்

**நவீன இயற்பியல்** (*modern physics*) என்பது அறிவியல் மற்றும் பொறியியல் கருவிகளின் உதவியுடன் பருப்பொருள்களுடனான தொடர்புகளின் அடிப்படை செயல்முறைகளைப் புரிந்து கொள்வதற்கான ஒரு முயற்சி ஆகும். இச்சொல் பொதுவாக 20-ஆம் நூற்றாண்டின் முற்பகுதியிலும் அதற்குப் பிறகும் உருவாக்கப்பட்ட இயற்பியலின் கிளைகளைக் குறிக்கவும், அல்லது 20-ஆம் நூற்றாண்டின் ஆரம்பத்தில் இயற்பியலால் தாக்கம் ஏற்படுத்தப்பட்டுள்ள கிளைகளைக் குறிக்கவும் பயன்படுத்தப்படுகிறது.

நவீன இயற்பியல் என்பது செவ்வியல் இயற்பியல், இயற்பியலின் சீர்மரபு ஒப்புரு, மற்றும் குவாண்டம் இயங்கியல், சார்புக் கோட்பாடு போன்ற பலவற்றை உள்ளடக்கிய கோட்பாட்டு இயற்பியல் ஆகியவற்றைக் கொண்டுள்ளது.

## மேற்கோள்கள்

பகுப்பு:இயற்பியலின் பிரிவுகள்
ஜோகேஷ் சந்திர சாட்டர்ஜி

**ஜோகேஷ் சந்திர சாட்டர்ஜி** *(Jogesh Chandra Chatterjee)* (1895-1969) இவர் ஓர் இந்திய சுதந்திரப் போராட்ட வீரர், புரட்சிக்காரர் மற்றும் மாநிலங்களவை உறுப்பினர் ஆவார் . 

## சுயசரிதை
இவர் அனுசீலன் சமித்தியின் உறுப்பினரானார். இந்துசுத்தான் குடியரசுக் கழகத்தின் (1924 இல்) நிறுவன உறுப்பினர்களில் ஒருவரான இவர் பின்னர் இதை இந்துசுத்தான் சோசலிச குடியரசுக் கழகமாக மாறினார்.  புரட்சிகர நடவடிக்கைகளுக்காக இவர் பல முறை கைது செய்யப்பட்டார். 1926 இல் கக்கோரி சதி வழக்கில் இவர் மீது வழக்குத் தொடரப்பட்டு ஆயுள் தண்டனை விதிக்கப்பட்டது. 

இவர் இந்திய புரட்சியாளர்கள் மாநாட்டில், சுதந்திரத்தைத் தேடுவதில் (சுயசரிதை) என்ற இரண்டு புத்தகங்களை எழுதினார்.  

1937 ஆம் ஆண்டில், இவர் காங்கிரசு சோசலிசக் கட்சியில் சேர்ந்தார். ஆனால் விரைவிலேயே அதிவிடு வெளியே வந்து 1940 இல் புரட்சிகர சோசலிசக் கட்சி என்ற பெயரில் ஒரு புதிய கட்சியை உருவாக்கினார். அதில் இவர் 1940 முதல் 1953 வரை பொதுச் செயலாளராக இருந்தார். இவர் 1949 முதல் 1953 வரை ஐக்கிய தொழிற்சங்க காங்கிரசி (  புரட்சிகர சோசலிசக் கட்சியின் தொழிற்சங்க பிரிவு) துணைத் தலைவராகவும், 1949 ஆம் ஆண்டுக்கு மட்டுமே ஐக்கிய சோசலிச அமைப்பாகவும் இருந்தார்.  

எவ்வாறாயினும், சுதந்திரத்திற்குப் பிறகு, இவர் காங்கிரசுக்குத் திரும்பி, 1956 இல் உத்தரப் பிரதேசத்திலிருந்து   மாநிலங்களவை உறுப்பினரானார். 1969 இல் தான் இறக்கும் வரை அதன் உறுப்பினராக இருந்தார். 

## குறிப்புகள்

## வெளி இணைப்புகள்
*Muktadhara article

பகுப்பு:புரட்சி இயக்கங்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியப் புரட்சியாளர்கள்
பகுப்பு:1969 இறப்புகள்
பகுப்பு:1895 பிறப்புகள்
மாலிகாபாத்

**மாலிகாபாத்** *(Malihabad*) என்பது இந்திய மாநிலமான உத்தரப்பிரதேசத்தின் லக்னோ மாவட்டத்தில் உள்ள ஒரு நகரம் மற்றும் பேரூராட்சியாகும். இது வட இந்தியாவில் இதன் மாம்பழங்களுக்காக சர்வதேச அளவில் பாராட்டப்பட்டது. இங்கு வளர்க்கப்படும் பல்வேறு வகையான மாம்பழங்களில், துசேரி மிகவும் பிரபலமான வகையாகும். துசேரியைத் தவிர, சௌசா, பாச்லி, லக்னோவா, ஜௌகரி, சபெடா போன்ற மாம்பழங்களும் இங்கு வளர்க்கப்படுகின்றன. 

## நிலவியல்
மாலிகாபாத் 6.92 ° வடக்கிலும் 80.72 ° கிழக்கிலும் அமைந்துள்ளது  இது சராசரியாக 128 மீட்டர் (419 அடி) உயரத்தில் உள்ளது .மாலிகாபாத்தின் முக்கிய பகுதிகள் மிர்சகஞ்ச், சையத்வாரா, சௌத்ரானா மற்றும் கேவல்கார். மாலிகாபாத்தின் முக்கிய மக்கள் கிராமப்புறத்தைச் சேர்ந்தவர்கள். அநேகமாக 187 கிராமங்களும் 67 கிராமப் பஞ்சாயத்துகளும் மாலிகாபாத் வட்டத்தின் கீழ் சேர்க்கப்பட்டுள்ளன. 

## புள்ளிவிவரங்கள்
2001 மக்கள் தொகைக் கணக்கெடுப்பின்படி, மாலிகாபாத்தின் மக்கள் தொகை  15,806  பேர் என்ற அளவில் இருந்தது. ஆண்கள் 53% மற்றும் பெண்கள் 47%. மாலிகாபாத்தில் சராசரி கல்வியறிவு விகிதம் 52%, இது தேசிய சராசரியான 59.5% ஐ விடக் குறைவு: ஆண் கல்வியறிவு 59%, பெண் கல்வியறிவு 45%. மாலிகாபாத்தில், மக்கள் தொகையில் 16% 6 வயதுக்குட்பட்டவர்கள்.

## பொருளாதாரம்
தசேரி மாம்பழ தோட்டங்கள் இப்பகுதியின் முக்கிய வருமான ஆதாரங்களில் ஒன்றாகும். மாம்பழங்கள் பல அண்டை நாடுகளுக்கு ஏற்றுமதி செய்யப்படுகின்றன. தசேரி மாம்பழம் மிகவும் சுவையாகவும் அதன் இனிப்பு மற்றும் மென்மையான கூழுக்காகவும் அறியப்படுகிறது. 

## திரைப்படங்களில்
பிலிம்பேர் விருது வென்றதும், (1979) இந்தியில் சிறந்த திரைப்படத்திற்கான தேசிய திரைப்பட விருதை வென்றதுமான (1978), *ஜூனூன்* என்ற இந்தித்திரைப்படம் பெரும்பாலும் மாலிகாபாத்தின் மகால்களில் படமாக்கப்பட்டது. 

## குறிப்பிடத்தக்க நபர்கள்

* கௌசு முகமது கான், விளையாட்டு வீரர் 
* ஜோசு மாலிகாபாடி, எழுத்தாளர், புரட்சிகர கவிஞர் 
* கலீம் உல்லா கான் 
* பாஸ்கர் மாலிகபாடி, எழுத்தாளர், இந்தி கவிஞர் 
* அருண் மாலிகாபாடி, பொது நபர், மாலிகாபாடி கவிஞர் 
* அஜீஸ் அசன் கான் - பொது நபர், அரசியல்வாதி 
* அப்ரார் அசன் கான் அசார் மாலிகாபாடி - கவிஞர், எழுத்தாளர் 

## குறிப்புகள்

பகுப்பு:Coordinates on Wikidata
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
தெள்ளாறு

**தெள்ளாறு** (Thellaru) தமிழ்நாட்டின், திருவண்ணாமலை மாவட்டத்தில் உள்ள வந்தவாசி வட்டத்தில் அமைந்துள்ள ஒரு ஊராகும். இந்த ஊரில் தெள்ளாறு ஊராட்சி ஒன்றியத்தின் வட்டார வளர்ச்சி அலுவலகம் இங்கு செயல்படுகிறது. 2011 மக்கள்தொகை கணக்கெடுப்பின்படி இங்கு 7359 பேர் வசிக்கின்றனர். இந்த ஊர் வந்தவாசி (சட்டமன்றத் தொகுதி)க்கும், ஆரணி மக்களவைத் தொகுதிக்கும் உட்பட்டதாகும்.

## அமைவிடம்

இந்த ஊர் புதுச்சேரி - திண்டிவனம் - வந்தவாசி - ஆரணி - வேலூர் தேசிய நெடுஞ்சாலை மற்றும் திண்டிவனம் - ஆற்காடு மாநில நெடுஞ்சாலை சந்திக்கும் இடத்தில் அமைந்துள்ளது. அதுமட்டுமின்றி மாவட்ட தலைநகரான திருவண்ணாமலையிலிருந்து 70 கி.மீ. தொலைவிலும், வந்தவாசியிலிருந்து 14 கி.மீ. தொலைவிலும், ஆரணியிலிருந்து 57 கி.மீ. தொலைவிலும், திண்டிவனத்திலிருந்து 26கி.மீ. தொலைவிலும் மற்றும் மாநில தலைமையிடமான சென்னையிலிருந்து 136கி.மீ. தொலைவிலும் அமைந்துள்ளது.

## மேற்கோள்கள்

பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
இலட்சுமணன் (பக்கவழிமாற்றுப் பக்கம்)

**இலட்சுமணன்** அல்லது லட்சுமணன் என்ற பெயரைக் கொண்டவர்களின் பட்டியல் கீழே
*ஜி. எஸ். இலட்சுமண ஐயர்
*லட்சுமண் சிவராமகிருட்டிணன்
*இலட்சுமணப் பிள்ளை
*லக்‌ஷ்மன் கதிர்காமர்
*லக்சுமன் கிரியெல்ல
*லக்ஷ்மன் யாப்பா அபேவர்தன
*லக்ஸ்மன் வசந்த பெரேரா
*லட்சுமண் கிலுவா
*லட்சுமன் ஆச்சார்யா
*இலட்சுமண் சாத்திரி ஜோசி
*இலட்சுமன் வாமன் பரஞ்பே
*இலட்சுமன் சிங் செயந்தி
அரவிந்த் (நிறுவனம்)

**அரவிந்த் நிறுவனம்** *((Arvind Limited)* (முன்னர் அரவிந்த் ஆலைகள்) *(formerly Arvind Mills)* என்பது ஒரு நெசவு உற்பத்தியாளர் மற்றும் லால்பாய் குழுமத்தின் முதன்மை நிறுவனமாகும். இதன் தலைமையகம்  இந்தியாவின் குசராத் மாநிலத்தில் அகமதாபாத் மாவட்டத்தில்  நரோடா என்ற இடத்தில் உள்ளது. மேலும், இது சாண்டேஜில் (கலோலுக்கு அருகில்) தனது உற்பத்தி அலகுகளைக் கொண்டுள்ளது . இந்நிறுவனம் பருத்தி சட்டை, டெனிம், பின்னல் மற்றும் கால்சராய் (காக்கி) துணிகளை உற்பத்தி செய்கிறது. இது 2011 ஆம் ஆண்டில் மேம்பட்ட பொருட்கள் பிரிவைத் தொடங்கியபோது தொழில்நுட்ப நெசவுகளிலும் இறங்கியது.  இது இந்தியாவின் மிகப்பெரிய டெனிம் உற்பத்தி நிறுவனமாகும். 

அரவிந்த் மற்றும் லால்பாய் குழுமத்தின் தற்போதைய தலைவரும் நிர்வாக இயக்குநராக சஞ்சய்பாய் லால்பாய் இருக்கிறார். 1980 களின் முற்பகுதியில், இவர் 'ரெனோ-பார்வை'க்கு தலைமை தாங்கினார். இதன் மூலம் நிறுவனம் டெனிமை உள்நாட்டு சந்தையில் கொண்டு சென்றது. இதனால் இந்தியாவில் ஜீன்ஸ் ஆடைப் புரட்சியைத் தொடங்கியது.  இன்று அது தனது சொந்தப் பொருட்களான பிளையிங் மெஷின், நியூபோர்ட் மற்றும் எக்ஸ்காலிபர் மற்றும் அரோ, டாமி கில்பிகர் மற்றும் கால்வின் கிளீன் போன்ற சர்வதேச பொருட்களுக்கு அதன் நாடு தழுவிய சில்லறை வலைப்பின்னல் மூலம் உரிமம் வழங்கப்பட்டது. அர்விந்த் மூன்று ஆடை மற்றும் ஆபரணங்கள் சில்லறை சங்கிலித் தொடர்களை நடத்துகிறது . அர்விந்த் ஸ்டோர், அன்லிமிடெட் மற்றும் மெகாமார்ட் இது நிறுவனத்தின் பொருட்களைக் கொண்டுள்ளது.

## நிதி மறுசீரமைப்பு
1990களின் நடுப்பகுதியில், மற்ற பருத்தி துணிகள் மெதுவாக டெனிமின் தேவையை மாற்றியமைத்திருந்தாலும், நிறுவனம் அதன் டெனிம் திறனை பெருமளவில் விரிவுபடுத்தியது. இந்த விரிவாக்கத் திட்டத்திற்கு இந்திய மற்றும் வெளிநாட்டு நிதி நிறுவனங்களின் கடன்கள் நிதியளிக்கப்பட்டன. டெனிம் தேவை குறைந்து வந்ததால், நிறுவனம் கடன்களை திருப்பிச் செலுத்துவது கடினமாக இருந்தது. இதனால் கடன்களுக்கு வட்டி சுமை அதிகரித்தது. 1990களின் பிற்பகுதியில், நிறுவனம் அதன் கடன் சுமை காரணமாக நிதி சிக்கல்களை எதிர்கொண்டது. இதன் விளைவாக குறிப்பிடத்தக்க இழப்புகள் ஏற்பட்டன.  

நிறுவனம் பிப்ரவரி 2001 இல் எடுக்கப்பட்ட நீண்ட கால கடன்களுக்கான கடன் மறுசீரமைப்பு திட்டத்தை கொண்டு வந்தது. பல உள்நாட்டு மற்றும் சர்வதேச கடன் வழங்குநர்களை உள்ளடக்கிய இந்த சிக்கலான நிதி மறுசீரமைப்பு பயிற்சி, இந்தியாவில் ஒரு முக்கிய ஆய்வாகவும் ஒரு வழக்கு ஆய்வாகவும் கருதப்படுகிறது.  
## புகைப்படங்கள்

படிமம்:Arvind Mills Image.jpg| 1930 களில் அரவிந்த் ஆலை
படிமம்:Shri Kasturbhai Lalbhai Image.jpg|இணை நிறுவனர் கஸ்தூர்பாய் லால்பாய் 
படிமம்:Shri Sanjay Lalbhai.jpg|அரவிந்த் நிறுவனத்தின் தலைவரும் நிர்வாக இயக்குநருமான சஞ்சய் லால்பாய் 

## மேலும் காண்க
* கஸ்தூர்பாய் லால்பாய் 

## குறிப்புகள்

## வெளி இணைப்புகள்
*  Arvind official website
* Envisol Limited
* Economics Times News About Arvind
* Business Standard | Arvind Company History 
* Reuters | Arvind  
* NNNOW.COM
* Creyate 

பகுப்பு:நிறுவனங்கள்
சக்காரா மன்னர்கள் பட்டியல்

**சக்காரா மன்னர்கள் பட்டியல்** (**Saqqara Tablet**), புது எகிப்து இராச்சியத்தை ஆண்ட 19-ஆம் வம்சத்தின் மூன்றாம் பார்வோன் இரண்டாம் ராமேசஸ் ஆடசிக் காலத்தில் (கிமு 1279 - கிமு 1213), சக்காரா நகரத்தில், 58 எகிப்திய மன்னர்கள் பட்டியல் செவ்வக வடிவலான கற்பலகையில், குறுங்கல்வெட்டுகளாகப் பொறிக்கப்பட்டுள்ளது. 1861-ஆம் ஆண்டில் சக்காரா தொல்லியல் களத்தில் கணடுபிடிக்கப்பட்ட  இம்மன்னர்கள் பட்டியல், தற்போது எகிப்திய அருங்காட்சியகத்தில் உள்ளது.

மன்னர் இரண்டாம் ராமேசஸ் வடித்த  அபிதோஸ் மன்னர்கள் பட்டியல், கர்னாக் மன்னர்கள் பட்டியல் துரின் மன்னர்கள் பட்டியல்களில், முதல் வம்ச மன்னர்கள் தொடங்கி,  இறுதியாக 19-ஆம் வம்ச மன்னர்கள் வரை பெயர்கள் பொறிக்கப்பட்டது. ஆனால் சக்காரா மன்னர்கள் பட்டியலில் 19-ஆம் வம்ச மன்னர்கள் பெயர்கள் தொடங்கி, இறுதியாக முதல் வம்ச மன்னர்கள் பெயர்கள் வரை குறிப்பிடப்பட்டுள்ளது. 

இப்பட்டியலில் இரண்டாம் இடைநிலைக் காலத்தில் எகிப்தை ஆண்ட எகிப்தியர் அல்லாத ஐக்சோஸ் போன்ற இன மன்னர்களின் பெயர்கள் பொறிக்கப்படவில்லை. மேலும் எகிப்தின் இறை நம்பிக்கையை மீறி ஆட்சி செய்த எகிப்திய மன்னர் அக்கெனதெனின் பெயரும் இப்பட்டியலில் சேர்க்கப்படவில்லை. 

செவ்வக வடிவிலான கற்பலகையில், 58 மன்னர்களின் பெயரும் குறுங்கல்வெட்டுகளில் பொறிக்கப்பட்டுள்ளது. அவைகளில் பல மிகவும் சேதமடைந்த நிலையில் உள்ள்து.  

## சக்காரா மன்னர்கள் பட்டியல்
சக்காரா மன்னர்களின் பட்டியலில் 19-ஆம் வம்ச மன்னர்களின் பெயரிலிருந்து, முதல் வம்ச மன்னர்கள் பெயர் வரை 58 பார்வோன்கள் பெயர்கள் குறிக்கப்பட்டடுள்ளது. இப்பட்டியலை மேல் வரிசையின் வலது புறத்திலிருந்து, கீழ் வரிசையின் இடது புறமாக படிக்க வேன்டும். 

## புது எகிப்து இராச்சியத்தினரின் பிற மன்னர்கள் பட்டியல்
* அபிதோஸ் மன்னர்கள் பட்டியல் 
* கர்னாக் மன்னர்கள் பட்டியல் 
* துரின் மன்னர்கள் பட்டியல் 
* பலெர்மோ மன்னர்கள் பட்டியல்‎
* மெடிநெத் அபு மன்னர்கள் பட்டியல்

## மேற்கோள்கள்

## ஆதார நூற்பட்டியல்
* Auguste Mariette: *La table de Saqqarah* in *Revue Archeologique Vol 10*, Paris 1864, p.&nbsp;168-186, Pl. 17
* Emmanuel de Rougé: *Album photographique de la mission remplie en Égypte*, Paris 1865, Photographs, No. 143-145
* Auguste Mariette: *Monuments divers recueillis en Égypte et en Nubie (Tables)*, Paris 1872, Vol. II, Pl. 58
* Eduard Meyer: *Ägyptische Chronologie*, Pl. 1, (Berlin 1904)

பகுப்பு:எகிப்திய மன்னர்கள்
பகுப்பு:எகிப்திய நாகரிகம்
பகுப்பு:எகிப்தின் வரலாறு
பகுப்பு:பண்டைய எகிப்து
டி. ராஜய்யா

**டி.ராஜய்யா** (, பிறப்பு: ஜூலை 12 1965) எனும்   தெலுங்கானா இராட்டிர சமிதிவைச் சேர்ந்த தெலுங்கானா     அரசியல்வாதி ஆவார். இவர் 2014 முதல் 2015 வரை      தெலுங்கானாவின் துணை முதல்வராக இருந்துள்ளார்.. இவர் கான்பூர்  சட்டமன்றத் தொகுதியில் இருந்து  சட்டமன்ற உறுப்பினராக தேர்வு செய்யப்பட்டார். 2015 ஆம் ஆண்டு முதல் சுகாதாரத்துறை அமைச்சராக இருந்துள்ளார். இவர் மாதிகா இனத்தை சேர்த்தவர்.
## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:தெலங்காணா அரசியல்வாதிகள்
பகுப்பு:இந்திய அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
மும்பை உலக வர்த்தக மையம்

**மும்பை உலக வர்த்தக மையம்** *(Mumbai World Trade Centre)*  தெற்கு மும்பையின் கஃப் பரேடு எனப்படும் வணிக மாவட்டத்தில்  உள்ள ஒரு வணிக மையமாகும். மும்பை உலக வர்த்தக மையம் 1970 ஆம் ஆண்டு   இந்தியாவின் முதல் உலக வர்த்தக மையமாக கட்டப்பட்டது. இங்கு எம். விசுவேசரயா தொழில்துறை ஆராய்ச்சி மற்றும் மேம்பாட்டு மையம் (எம்.வி.ஐ.ஆர்.டி.சி)  மற்றும் இந்தியத் தொழில் மேம்பாட்டு வங்கி ஆகியவற்றுக்கான  இரண்டு கோபுரங்கள் உள்ளன.  எம்.வி.ஐ.ஆர்.டி.சி மையம் 1 என்றும் அழைக்கப்படும்  156 மீட்டர் உயரம் கொண்ட இம்மையம் 2010 ஆம் ஆண்டு வரை தெற்காசியாவின் மிக உயர்ந்த கட்டடம் என்ற சிறப்பைப் பெற்றிருந்தது.  டார்டியோவில்  2010 ஆம் ஆண்டு 252 மீட்டர் உயரம் கொண்ட தி இம்பீரியல் என்ற இரட்டைக் கோபுரம் கட்டப்பட்டு  மிக உயரமான கட்டடம் என்ற பெருமையை தனதாக்கிக் கொண்டது.   சபூர்சி பல்லோன்சி  குழுமம் மும்பை உலக வர்த்தக மையத்தைக் கட்டியது.  

1998 ஆம் ஆண்டில், பிரகன் மும்பை மின்சார மற்றும் போக்குவரத்து  நிறுவனம் உலக வர்த்தக மையத்தை அந்தேரியின் புறநகர்ப் பகுதியுடன் இணைக்கும் குளிரூட்டப்பட்ட பேருந்து  சேவையைத் தொடங்கியது.  மும்பை சத்ரபதி சிவாசி தொடருந்து நிலையத்திற்கும்  உலக வர்த்தக மையத்திற்கும் இடையே மேலும் இரண்டு சிறப்பு  பேருந்துகள் இயக்கப்படுகின்றன.

## மேற்கோள்கள்

பகுப்பு:மும்பை
கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி

**கிருஷ்ணசாமி மகளிர் அறிவியல் கலை மற்றும் மேலாண்மையியல் கல்லூரி** என்பது தமிழ்நாட்டின் கடலூர் மாவட்டத்தில் உள்ள கலை அறிவியல் மேலாணமைக் கல்லூரியாகும். இது மகளிர்க்கான கல்விநிறுவனமாகும்.  2007 ஆம் ஆண்டு தொடங்கப்பட்ட இக்கல்லூரியில் இளங்கலைப்பிரிவுகளில் பத்து துறைகளும், முதுகலைப் படிப்பு சார்ந்த ஆறு துறைகளும், இளமுனைவர் பட்டம் சார்ந்த நான்கு துறைகளும் செயல்பட்டு வருகின்றன. இக்கல்லூரி திருவள்ளுவர் பல்கலைகழகத் தரவரிசைப்பட்டியிலில் இடம்பெற்றதாகும். நெல்லிக்குப்பம் முதன்மைச்சாலையில் எஸ். குமராபுரம் என்ற ஊரில் இக்கல்லூரி இயங்கிவருகிறது.

## மேற்கோள்கள்


பகுப்பு:கடலூர் மாவட்டத்திலுள்ள தனியார் கலைக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
அனில் முரளி

**அனில் முரளி**  ஒரு திரைப்பட நடிகர் ஆவார்.  இவர் கேரளாவில் ஒரு பிரபல நடிகராவார் .தனது கலை பயணத்தில் வில்லன் நடிகராக நடித்து பின்பு குணச்சித்திர நடிகர் ஆனார்.  1993-ம் ஆண்டு வினயன் இயக்கத்தில் வெளியான 'கன்னியாகுமரியில் ஒரு கவிதா' என்ற படத்தின் மூலம் மலையாளத் திரையுலகில் நடிகராக அறிமுகமானவர் அனில் முரளி. அதற்குப் பிறகு தமிழ், தெலுங்கு உள்ளிட்ட பல்வேறு மொழிகளில் முன்னணி நாயகர்களுடன் நடித்துள்ளார்.சுமார் 200 படங்களுக்கும் மேல் நடித்துள்ள அனில் முரளிக்குக்  கல்லீரல் பிரச்சினை ஏற்பட்டது. இதற்கு மருத்துவ  சிகிச்சை எடுத்து வந்தார்.ஆனால்  தற்போது  உடல்நிலை மோசமானதால் கொச்சியில் உள்ள தனியார்  மருத்துவமனையில் அனுமதிக்கப்பட்டார். அங்கு சிகிச்சை பலனின்றி  2020 ஜூலை 30  அன்று  உயிரிழந்தார்

## அனில் முரளி  நடித்துள்ள திரைப்படங்கள்
* *[[6 மெழுகுவத்திகள்|6]]* (2013)
* *[[நிமிர்ந்து நில் (2014 திரைப்படம்)]]* (2014) 
* *[[தனி ஒருவன்]]* (2015)
* *[[கணிதன் (திரைப்படம்)]]* (2016)
* *[[அப்பா (திரைப்படம்)|அப்பா]]* (2016)
* *[[கொடி (திரைப்படம்)|கொடி]]* (2016)
* *[[எங்க அம்மா ராணி]]* (2017)
* *[[தொண்டன் (2017 திரைப்படம்)|தொண்டன்]]* (2017)
* *[[நாகேஷ் திரையரங்கம்]]* (2018)
* *[[மிஸ்டர். லோக்கல்]]* (2019)
* *நாடோடிகள் 2* (2020)
* *வால்டர்* (2020)

## மேற்கோள்கள்

பகுப்பு:இந்தியத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாள மக்கள்
எடேலா ராஜேந்தர்

**எடேலா ராஜேந்தர்** (Etela Rajender; பிறப்பு: மார்ச் 20 1964 ) எனும் தெலுங்கானா இராட்டிர சமிதிவைச் சேர்ந்த  தெலுங்கானா அரசியல்வாதி ஆவார். இவர் 2014 முதல் 2018 வரை தெலுங்கானா மாநில நிதியமைச்சராக  இருந்துள்ளார். இவர் தற்போது சுகாதாரத்துறை அமைச்சராக உள்ளார்.. இவர் கசுராபாத் சட்டமன்றத் தொகுதியிலிருந்து மூன்று  முறை சட்டமன்ற உறுப்பினராக தேர்வு செய்யப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:தெலங்காணா அரசியல்வாதிகள்
பகுப்பு:இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
ஆனந்த்ஜி கல்யாண்ஜி அறக்கட்டளை

**ஆனந்த்ஜி கல்யாண்ஜி அறக்கட்டளை** *(Anandji Kalyanji Trust )* என்பது மிகப் பெரிய மற்றும் பழமையான சமண அறக்கட்டளை ஆகும். இது லே சமணர்களால் நிர்வகிக்கப்படுகிறது.  அகமதாபாத்தில் தலைமையகத்தைக் கொண்ட இது 1200க்கும் மேற்பட்ட சமணக் கோவில்களை நிர்வகிக்கிறது.   இந்த அறக்கட்டளை சுவேதாம்பர சமண தீர்த்தங்கள் தொடர்பான புத்தகங்களையும் வெளியிடுகிறது. அசல் தொண்டு அறக்கட்டளை கி.பி 1630-40 தசாப்தங்களில் நிறுவப்பட்டதாகக் கூறப்படுகிறது. மேலும் இது 1720 தசாப்தத்திலிருந்து ஆனந்த்ஜி கல்யாண்ஜி அறக்கட்டளை என்ற பெயரில் இயங்கி வருகிறது.  மேலும்,கிடைக்கக்கூடிய ஆவணங்கள் அறக்கட்டளையின் வரலாற்றை 1777 (கி.பி 1720) க்கு எடுத்துச் செல்கின்றன. 

## வரலாறு
சத்ருஞ்செய பாலிதானா கோயில்களை நிர்வகிக்க ஆரம்பத்தில் நிறுவப்பட்ட இந்த அறக்கடளை இப்போது பல சமண தீர்த்தங்களையும், சுவேதாம்பர மரபுக்கு சொந்தமான கோயில்களையும் நிர்வகிக்கிறது. இது சாந்திதாசு சவேரியால் நிறுவப்பட்டதாகக் கூறப்படுகிறது, அதன் தலைமை தலைமுறைகளாக ஒரே குடும்பத்தில் உள்ளது. அவர்கள் அகமதாபாத்தின் நகர்-சேத்தர்களாக இருந்தனர்.   பதினொன்றாம் தலைமுறை உறுப்பினராக இருந்த தொழிலதிபரும் கல்வியாளருமான கஸ்தூரிபாய் லால்பாய், 50 ஆண்டுகளாக அறக்கட்டளைக்குத் தலைமை தாங்கினார். அதனைத் தொடர்ந்து சிரேனிக் கஸ்தூர்பாய் லால்பாய் 30 ஆண்டுகளாக தலைவராக இருநதார்.  தர்போது சாம்வேக் லல்பாய் இப்போது அறக்கட்டளைக்கு தலைமை தாங்குகிறார்.
## மேலாண்மை
thumb| சத்ருஞ்செய கோயில்கள்
thumb| ரணக்பூர் கோயில்
அறக்கட்டளை பின்வரும் தீர்த்தங்களை அல்லது கோயில்களை நிர்வகிக்கிறது.  

* வாரனாசி கோதி 
* சித்தோர்கார் கோயில் 
* கிர்நார் 
* கும்பாரியா 
* மக்சி 
* முச்சால் மகாவீரர் கோயில் 
* ரணக்பூர் 1933 இல் புதுப்பிக்கப்பட்டது.  
* ரிகாப்தியோ ( திகம்பரங்கள் மற்றும் இந்துக்களுடன் பகிர்ந்து கொள்ளப்பட்டது) 
* சிகார்ஜி சமணக் கோயில்கள் (திகம்பரர்களுடன் சர்ச்சையின் கீழ் பகிர்ந்து கொள்ளப்பட்டது, திகாம்பர்களின் நிர்வாக அதிகாரத்தை சுவேதாம்பர்கள் அங்கீகரிக்கவில்லை) 
* சத்ருஞ்ஜெய மலை 
* செரிசா 
* தரங்கா சமணர் கோயில் (திகம்பரர்களுடன் பகிர்ந்து கொள்ளப்பட்ட மலை, அஜித்நாத் கோயில் சுவேதாம்பர்களின் வசம் உள்ளது. 1963 இல் புதுப்பிக்கப்பட்டது. 
* வாமாஜ் 
தில்வாரா கோயில் 
பல்வேறு சமண கோவில்களின் பழுதுபார்க்கும் பணிகளுக்காக இந்த அறக்கட்டளை ஒவ்வொரு ஆண்டும் ரூ. 150 மில்லியனுக்கும் அதிகமாக செலவிடுகிறது. அறக்கட்டளை உறுப்பினர்கள் வருடத்திற்கு இரண்டு முறை சந்திக்கிறார்கள்.  

## அதிகாரப்பூர்வ வலைத்தளம்
*શેઠ આણંદજી કલ્યાણજી પેઢી 
## குறிப்புகள்

பகுப்பு:சமணக் கோயில்கள்
பகுப்பு:சமணம்
டங்கன் உவைட்

மேஜர் தேசமான்ய **டங்கன் உவைட்** (*Duncan White*, 1 மார்ச் 1918 – 3 சூலை 1998) இலங்கை விளையாட்டு வீரரும், படை வீரரும் ஆவார். இவர்  இலண்டன், 1948 ஒலிம்பிக் போட்டிகளில் 400 மீ தடை ஓட்டப்போட்டியில் இலங்கை சார்பாகக் கலந்து கொண்டு வெள்ளிப் பதக்கம் பெற்று சாதனை படைத்தவர். தடகளப் போட்டிகளில் ஒலிம்பிக் பதக்கத்தை வென்ற முதலாவது தெற்காசியவர் இவரே ஆவார். இவருக்குப் பின்னர் இலங்கையைச் சேர்ந்த சுசந்திகா ஜயசிங்க, 2000 ஒலிம்பிக் போட்டிகளில் வெள்ளிப்பதக்கம் பெற்றார்.

## வாழ்க்கைக் குறிப்பு
டங்கன் உவைட் பிரித்தானிய இலங்கையில் களுத்துறையில் பிரித்தானிய வம்சாவளிக் குடும்பம் ஒன்றில் ஜோன் பெர்னார்ட் உவைட், செசீலியா ஆகியோருக்கு இரண்டாவது மகனாகப் பிறந்தார். கண்டி, திரித்துவக் கல்லூரியில் கல்வி பயின்றார். 1952 இல் அஞ்சலா சீபல் என்பவரைத் திருமணம் புரிந்தார். இவர்களுக்கு ஆறு பிள்ளைகள். 1998 இல் இங்கிலாந்தில் காலமானார்.

## இவற்றையும் பார்க்க
*நாகலிங்கம் எதிர்வீரசிங்கம்
*சுசந்திகா ஜயசிங்க

## மேற்கோள்கள்

பகுப்பு:1918 பிறப்புகள்
பகுப்பு:1998 இறப்புகள்
பகுப்பு:இலங்கை விளையாட்டு வீரர்கள்
பகுப்பு:களுத்துறை மாவட்ட நபர்கள்
வி. அப்பசாமி வாண்டையார்

**ராவ் பகதூர் வி. அப்பசாமி வாண்டையார்**, இந்திய அரசியல்வாதியும் மற்றும் இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின்  பூண்டி எஸ்டேட்டின் தலைவராக இருந்தார்.

சென்னை மாகாண சட்டமன்றத் தேர்தல், 1920 ல் நடந்த தேர்தலில் நீதிக் கட்சி (Justice Party, ஜஸ்டிஸ் கட்சி) சார்பாக போட்டியிட்டு வெற்றி பெற்றார்.

இவருடைய மகன்கள் ராவ் பகதூர் அ. வீரயா வாண்டையார் மற்றும் அ. கிருஷ்ணசாமி வாண்டையார் ஆவார்கள்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தஞ்சாவூர் மாவட்ட அரசியல்வாதிகள்
அண்ணாசாமி தேவர்

**ராவ் பகதூர் அண்ணாசாமி தேவர்**, தஞ்சாவூர் மாவட்டத்தின் பொது சமூக தொண்டு நடவடிக்கைகளுக்கு பெயர் பெற்றவர் மற்றும் உக்கடை எஸ்டேட்டின் தலைவரும் ஆவார். 1898 ஆம் ஆண்டில் தஞ்சாவூரில் உள்ள அரசு ராஜா மிராசுதார் மருத்துவமனையில் வெளிநோயாளிகளுக்கான மருந்தகத்தை கட்டுவதற்கு உதவினார், அதற்கான தகுதிச் சான்றிதழ் ஐக்கிய இராச்சியத்தின் விக்டோரியா மகாராணியின் வைரவிழாவின் போது  வழங்கப்பட்டது.

இவருடைய மகன் அப்பாவு தேவர், தனது கிராமப்புறத்தில் கல்வியை வளர்க்க விரும்பினார். அவர் 1958 இல் தஞ்சாவூர் மாவட்டம், பாபநாசம் வட்டம், அம்மாபேட்டையில் உக்கடை அ.அப்பாவு தேவர் மேல்நிலைப் பள்ளியைத் தொடங்கினார்.

## References

* 

பகுப்பு:தஞ்சாவூர் மாவட்ட மக்கள்
மாலா

**மாலா** (*Mala*) எனப்படுவோர் இந்திய மாநிலமான  ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு  சாதியினர் ஆவார்.
மாலா  இனத்தவர்கள் தங்களை ஆதி ஆந்திரர்  என்று அழைத்துக் 
கொள்கின்றனர்.

மாலா சமூகத்தினர்   ஆந்திராவில் வலங்கை பிரிவினராக இருந்துள்ளனர்.ஆந்திரா மாநில பட்டியல் இனத்தவர்கள் மக்கள் தொகையில் 41.6 %(5,139,305) பேர் மாலா  இனத்தவர்கள் உள்ளனர் . ஆந்திரா பட்டியல் இனத்தவர்கள்  மக்கள் தொகையில் பெரும்பான்மை இனத்தவர்கள் இவர்களே உள்ளனர் மாலா என்றால் தெலுங்கு மொழியில் பறையன் என்று பொருள் ஆகும். இவர்கள் ஆந்திரா மாநில கிராமப்புறங்களில் விவசாய கூலிகளாக உள்ளனர். மாலா இனத்தவர்கள் தமிழ்நாட்டில் வட ஆற்காடு, செங்கல்பட்டு, சென்னை, கோயம்பத்தூர் பகுதிகளில் வசிக்கின்றனர்.

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
ஆனந்தாசிரமம், காஞ்ஞங்காடு

**ஆனந்தாசிரமம்** (*Anandashram*) என்பது இந்தியாவின் கேரள மாநிலத்தில் காசர்கோடு மாவட்டதிலுள்ள,  நகராட்சியான காஞ்ஞங்காட்டில் அமைந்துள்ள ஒரு ஆன்மீக மையம் ஆகும்.  இந்த ஆனந்தாசிரமமானது பாப்பா ராம்தாஸ் மற்றும் பூஜ்ய மாதாஜி என்று அழைக்கப்பட்ட சுவாமி ராமதாஸ் மற்றும் தாய் கிருஷ்ணாபாய் ஆகியோரால் 1931 ஆம் ஆண்டில் அமைக்கபட்டது.  

## ஆசிரமத்தின் நோக்கம்
ஆசிரமத்தின் துவக்க விழாவின் போது, சுவாமி ராம்தாஸ் ஆசிரமத்தின் நோக்கத்தை விவரிக்கும் ஒரு சிற்றுரையை நிகழ்த்தினார்: "ஆசிரமத்தின் இலட்சியமானது உலகளாவிய அன்பும் சேவையுமே ஆகும். இது உலகின் அனைத்து உயிர்களிலும் தெய்வீகப் பார்வையை அடிப்படையாகக் கொண்டது . இங்கே ஆண், பெண், குழந்தை என அனைவரும் எந்த சமயத்தை சாதியையும் சேர்தவர்களாக இருந்தாலும் அனுமதிக்கபடுவர். பரஸ்பரம் அன்பு,  சேவை உணர்வு போன்றவற்றை வளர்ப்பதற்கு முயலும்  இடமாக இருக்கும், இதன் மூலம் இதன் எல்லைக்குள் உணரப்படுவது வெளி உலகில் மனித வாழ்க்கைக்கு சரியான ஒரு நடத்தைக்கு எடுத்துக்காட்டாக இருக்கும். "  

## இடம்
ஆனந்தசிரமமானது கேரளத்தின் காசராகோடு மாவட்டத்தில் உள்ள காஞ்ஞங்காடு நகரிலிருந்து சுமார் 5 கி.மீ தொலைவில் தேசிய நெடுஞ்சாலையின் ஒரு சந்திப்பில்  அமைந்துள்ளது.  ஒரு காலத்தில் ஆளரவமின்றி இருந்த இப்பகுதிக்கான சாலை இன்று,  கடைகள், மருத்துவமனைகள் போன்றவைக் கொண்ட ஒரு பரபரப்பான சாலையாக உள்ளது. இந்த சாலையில் உள்ளூர், தோலை தூர பயணப் பேருந்துகள் இயங்குகின்றன. தொடருந்து நிலையத்தை அடைய மகிழுந்து அல்லது தானி  மூலம் சுமார் 15 நிமிடங்களில் சென்றடையலாம். அருகிலுள்ள வானூர்தி நிலையம் மங்களூர் வானூர்தி நிலையம் ஆகும். இது ஆசிரமத்திலிருந்து இரண்டு மணி நேர (சாலை அல்லது தொடருந்து வழியாக) பயண நேரத்தில் உள்ளது. 

## பட தொகுப்பு

படிமம்:Anandashram, Kanhanagad. 1.jpg|ஆசிரம நுழைவு 
படிமம்:Anandashram, Kanhanagad. 6.jpg|கோசலை 
படிமம்:Anandashram, Kanhanagad. 5.jpg|கோசலை
படிமம்:Anandashram, Kanhanagad. 4.jpg|


## மேலும் காண்க

* காஞ்ஞங்காடு 

## மேற்கோள்கள்

## வெளி இணைப்புகள்

பகுப்பு:கேரளத்தில் சுற்றுலாத் துறை
பகுப்பு:ஆசிரமங்கள்
பகுப்பு:காசர்கோடு மாவட்டம்
திருமுடி ந. சேதுராமன்

**திருமுடி ந. சேதுராமன்** ()  பிறப்பு: ஜனவரி 24 1923)  இறப்பு : டிசம்பர் 23 1979) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.இவர் 1965 முதல் 1967 வரை  புதுச்சேரியின் துணை மேயர் ஆகவும் இருந்துள்ளார்.1967 இல் புதுச்சேரி   தொகுதியிலிருந்து, இந்திய தேசிய காங்கிரஸ் கட்சியின் சார்பில் போட்டியிட்டு, மக்களவை உறுப்பினராகத் தேர்ந்தெடுக்கப்பட்டார்.இவர் புதுச்சேரி சட்டமன்ற தொகுதிக்கு இரு முறை சட்டமன்ற உறுப்பினராக தேர்ந்தெடுக்கபட்டுள்ளார்

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
அஜனூர்

**அஜனூர்** (**''Ajanur'')** என்பது  இந்தியாவின், கேரள மாநிலத்தின், காசர்கோடு மாவட்டத்தில் இதே பெயரிலான  கிராம ஊராட்சியைச் சேர்ந்த ஒரு ஊராகும். இது காசர்கோடு மாவட்டத்தில் ஐந்தாவது பெரிய நகராகும்.

## அஜனூரும் காஞ்ஞங்காடும்
காஞ்ஞங்காடு நகரத்தின் சில பகுதிகள் அஜனூர் பஞ்சாயத்து நிர்வாக பிரிவின் கீழ் உள்ளன. அதேசமயம் இதன் புறநகர் பகுதிகளானது காஞ்ஞங்காடு நகரத்தின் ஒரு பகுதியாகவும் தொடர்கிறது.

அஜனூர்  காஞ்ஞங்காடு நகருக்கு வடக்கே அமைந்துள்ளது. இது கன்னியாகுமரி-பனவேல் சாலையில் சுமார் 5 கி.மீ தூரத்திற்கு 28  &nbsp; கி.மீ. 2 பரப்பளவைக் கொண்டுள்ளது. 2001 ஆம் ஆண்டு இந்திய மக்கள் தொகை கணக்கெடுப்பில் இந்த ஊரின் மொத்த மக்கள் தொகை 42,467 ஆக பதிவாகியுள்ளது, இங்கு மக்கள் தொகை அடர்த்தியானது ஒரு சதுர கி.மீட்டருக்கு 1,526 என்று உள்ளது.

## உள்ளூர் நிர்வாக வார்டுகள்
அஜனூர் பஞ்சாயத்து பின்வரும் 23 கிராமங்கள் அல்லது "வார்டுகளை" கொண்டுள்ளது: 
} 
| 2,546 
|-
| 2 
| இராமகிரி 
|
| 2,377 
|-
| 3 
| வேலஸ்வரம் 
|  
| 2,356 
|-
| 4 
| மடியன் 
|  
| 2,678 
|-
| 5 
| மணிகோத் 
|
| 1,775 
|-
| 6 
| அடோட் 
|
| 1,908 
|-
| 7 
| பெல்லிகோத் 
|  
| 2,326 
|-
| 8 
| கட்டுகுளங்கரா 
|
| 2,190 
|-
| 9 
| மாவுங்கல் 
|  
| 2,188 
|-
| 10 
| ராம்நகர் 
|
| 2,128 
|-
| 11 
| பல்லட் 
|
| 1,868 
|-
| 12 
| கிஷக்கும்காரா 
|  
| 2,080 
|-
| 13 
| துலிச்சேரி 
|
| 2,204 
|-
| 14 
| அதினல் 
|
| 2,634 
|-
| 15 
| இத்தம்மல் 
|
| 3,010 
|-
| 16 
| கோலவயல் 
|  
| 3,015 
|-
| 17 
| அஜனூர் கடற்கரை (அஜனூர் கடற்புரம்) 
|  
| 3,370 
|-
| 18 
| முத்தும்தலா 
|
| 3,200 
|-
| 19 
| மட்டுமல் 
|
| 3,405 
|-
| 20 
| மல்லிகமட் 
|
| 2,933 
|-
| 21 
| சித்தாரி 
|  
|-
| 22 
| பாரிக்காடு 
|-
| 23 
| முக்கூடு 
|}

## குறிப்பிடத்தக்க நபர்கள்
அஜனூரானது கவிஞர் பி. குஞ்ஞிராமன் நாயரின் பிறப்பிடமாகும், அவரின் தம்பி பி. கிருஷ்ணன் நாயர் இந்த பஞ்சாயத்தின் முதல் தலைவராக இருந்தார்.

சோசலிச கட்சித் தலைவர் முதல்வர் பத்மநாபன் நாயருக்கும் அஜனூரில் வீடு இருந்தது.

## வழிபாட்டு தலங்கள்
மடியன் கூலம் கோயில் என்ற கோயில் அஜனூரில் அமைந்துள்ளது (  ). கோயிலின் முதன்மைத் தெய்வம் பத்ரகாளி ஆவார். இக்கோயிலில் தக்ஷயாகம், பலாழிமதனம், சீதாசுயம்வரம் போன்ற புராண காட்சிகள் மரவேலைப்பாடுகளில் செதுக்கபட்டுள்ளன. இக்கோயிலில்ல் ஆண்டு விழாவான *பட்டுசத்சவம்* ஒன்பது நாட்கள் நடக்கின்றன. அச்சமயம் பல பண்பாட்டடு நிகழ்வுகள் நடக்கின்றன. இந்த ஊரில் இந்தக் கோயிலைத்தவிர ஒரு தேவாலயமும், 13 பள்ளிவாசல்களும் உள்ளன.

## கல்வி
அஜனூரில் அரசு. மேல்நிலைப்பள்ளி, இராவணேஷ்வரம், மகா கவி பி. குன்ஞ்ஞிராமன் நாயர் நினைவு உயர்நிலைப்பள்ளி, இக்பால் உயர்நிலைப்பள்ளி மற்றும் கிரசண்ட் ஆங்கில வழி நடுநிலைப் பள்ளி.

## போக்குவரத்து
உள்ளூர் சாலைகள் தேசிய நெடுஞ்சாலை.66 ஐயுடன் இணைகின்றன. இது வடக்கில் மங்களூரையும்  தெற்கில் கோழிக்கட்டையும் இணைக்கிறது. அருகிலுள்ள தொடருந்து  நிலையம் மங்களூர்- பாலக்காடு பாதையில் உள்ள காஞ்ஞங்காடு தொடருந்து நிலையம் ஆகும். அருகில் உள்ள வானூர்தி நிலையங்கள் மங்களூரு பன்னாட்டு வானூர்தி நிலையம் மற்றும் கோழிக்கோடு பன்னாட்டு வானூர்தி நிலையம் போன்றவை ஆகும்.

## குறிப்புகள்

காசர்கோடு மாவட்ட அதிகாரப்பூர்வ வலைத்தளம் 
* எல்.எஸ்.ஜி.ஐ தேர்தல் 2010 

## வெளி இணைப்புகள்

* சித்தாரி

பகுப்பு:Coordinates on Wikidata
பகுப்பு:காசர்கோடு மாவட்டத்தில் உள்ள ஊர்களும் நகரங்களும்
கபீல் கடற்கரை

**கபீல் கடற்கரை** (*Kappil Beach*) என்பது  இந்தியாவின், கேரள மாநிலத்தின், காசர்கோடு மாவட்டத்தில் உள்ள ஒரு கடற்கரை ஆகும். இந்த கடற்கரை கேரளத்தின் பேக்கால் கோட்டையிலிருந்து ஆறு கி.மீ. தொலைவில் உள்ளது.

சுமார் இருபத்தைந்து ஏக்கர் நிலப்பரப்பை கொண்ட இந்த கடற்கரை ஓய்வெடுக்கவும் இரசிக்கவும் மிக ஏற்ற இடமாகும். வெள்ளி மணல் பரவிய இது ஓதுக்குப்பறமாக உள்ளது. இந்த கடற்கரையானது தோப்புகள் சூழ்ந்து காணப்படுகிறது.

இதன் அருகிலுள்ள வானூர்தி நிலையமாக மங்களூர் வானூர்தி நிலையமாகும். இது காசர்கோடு நகரத்திலிருந்து சுமார் 50 கி.மீ. தொலைவில் உள்ளது.

## குறிப்புகள்

பகுப்பு:காசர்கோடு மாவட்டத்திலுள்ள சுற்றுலாத் தலங்கள்
பகுப்பு:கேரளக் கடற்கரைகள்
எம். காத்தமுத்து

**எம்.  காத்தமுத்து** ஓர் இந்திய அரசியல்வாதியும், முன்னாள்  நாடாளுமன்ற உறுப்பினரும் ஆவார்.  இவர் இந்தியப் பொதுவுடைமைக் கட்சியைச் சேர்த்தவர்.  1971-ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியில் இருந்து, இந்தியப் பொதுவுடைமைக் கட்சியின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1918 பிறப்புகள்
பகுப்பு:1991 இறப்புகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:நாகப்பட்டினம் மாவட்ட மக்கள்
பகுப்பு:தமிழகத் தொழிற்சங்கவாதிகள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
அப்துர் ரசாக் மாலிகாபாடி

**அப்துர் ரசாக் மாலிகாபாடி** *(Abdur Razzaq Malihabadi)* (1895-1959)  இவர் மௌலானா அபுல் கலாம் ஆசாத்தின் சுயசரிதை எழுதியவரும், ஒரு பத்திரிகையாளரும் ஆவார்.

## சுயசரிதை
இவர் உத்தரப் பிரதேசத்தின் தலைநகரான லக்னோ மாவட்டத்தின் புறநகர்ப் பகுதியான மாலிகாபாத்தில் பிறந்தார். இவருக்கு இரண்டு மகன்கள் (மூத்த மகன் ஒரு மாநிலங்களவை உறுப்பினர், பத்திரிகையாளர்) மற்றும் ஒரு மகள் இருந்தனர். இவரது ஆரம்ப பள்ளிப்படிப்பு லக்னோவில் இருந்தது, பின்னர் டாக்டர் பட்டம் பெற எகிப்துக்குச் சென்றார். இவர் தனது வாழ்க்கையின் பல ஆண்டுகளை அங்கேயே கழித்தார். இவர் உருது, பாரசீக, அரபு, பாஷ்டோ போன்ற மொழிகளில் சரளமாக இருந்தார்.

## பணிகள்
புது தில்லி அகில இந்திய வானொலியில் அரபுத் துறைத் தலைவராக சில ஆண்டுகள் பணியாற்றினார். சுதந்திரப் போராட்டத்தின் போது இவர் சௌதி அரசர்கள், மகாத்மா காந்தி மற்றும் ஜவகர்லால் நேரு ஆகியோருடன் நெருக்கமாக இருந்தார். இந்தியாவின் சுதந்திரப் போராட்டத்தில் இவரது பங்கிற்கு உரிய அங்கீகாரம் அளித்து, இவருக்கு சுதந்திரத்திற்குப் பிந்தைய நேரு அமைச்சரவையில் பதவி வழங்கப்பட்டது. இவர் ஆத்மாவால் ஒரு பத்திரிகையாளராக இருந்தார். இவர் தனது பேனாவால் பிரிட்டிசு இராச்சியத்தைப் பற்றி எழுதினார். அவர்களின் அட்டூழியங்களை பொதுவான இந்திய மக்களிடம் எடுத்துச் சென்றார். மற்றொரு சுதந்திரப் போராட்ட வீரரும் கவிஞருமான ஜோசு மாலிகாபாடி இவரது உறவினராவார். இவர் பதான் வம்சாவளியைச் சேர்ந்தவரவார்.

## பத்திரிக்கைப் பணி
*ஜிகார்-இ-ஆசாத்* மற்றும் *ஆசாத் கி ககானி குத் ஆசாத் கி ஜுபானி* ஆகிய புத்தகங்களை இவர் எழுதினார், இது இவரது மரணத்திற்குப் பின் வெளியிடப்பட்டது.  *தப்தார்* ஆசாத் இந்த் என்ற நிறுவனம் வெளியிட்டது. இவர் கிலாபத் இயக்கத்தில் பங்கேற்றார். அதில் இவர் இசுதான்புல்லிலிருந்து  அரபு மற்றும் உருது மொழிகளில் வெளியிடப்பட்ட *ஜிகான்-இ-இஸ்லாத்* என்ற பத்திரிக்கையின் ஊழியராக இருந்தார். கொல்கத்தாவிலிருந்து வெளியிடப்பட்ட உருது நாளேடான *ஆசாத் இன்* என்ற பத்திரிகையின் நிறுவன ஆசிரியராக இருந்தார். கொல்கத்தாவில் தங்கியிருந்த காலத்தில் ஆசாத்துடன் மிகவும் நெருக்கமாக இருந்தார். இவர் தற்போதைய மாநிலங்களவை (சுயேட்சை வேட்பாளர்) எம்.பி. சயீத் மாலிகாபாடியின் தந்தை ஆவார். தனது தந்தை இறந்த பிறகு *ஆசாத் இந்தின்* ஆசிரியராக இருந்தார். தற்போது செய்தித்தாள் சாரதா குழுமத்திற்கு சொந்தமாக இருக்கிறது.

## இறப்பு
புற்றுநோயால் பாதிக்கப்பட்ட இவர் மும்பையில் இறந்தார்
## குறிப்புகள்

பகுப்பு:1959 இறப்புகள்
பகுப்பு:1875 பிறப்புகள்
கே. முருகையன்

**கே. முருகையன்** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.  இவர் இந்தியப் பொதுவுடைமைக் கட்சியைச் சேர்த்தவர்.  1980-ஆம் ஆண்டு நாகப்பட்டினம் மக்களவைத் தொகுதி இடைத் தேர்தலில், இந்தியப் பொதுவுடைமைக் கட்சியின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்..

## மேற்கோள்கள்

பகுப்பு:பொதுவுடமைவாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
கோபால்சாமி தென்கொண்டார்

**கோபால்சாமி  தென்கொண்டார்** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசுயைசேர்த்தவர். இந்திய விடுதலைப் போராட்டத்தில் ஈடுபட்ட தியாகி ஆவார். இவர் 1962 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியிலிருந்து, இந்திய தேசிய காங்கிரசுயின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார் .

----

## மேற்கோள்கள்
வி. சாம்பசிவம்

**வி. சாம்பசிவம்** ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார்.இவர் இந்திய தேசிய காங்கிரசுயை சேர்த்தவர்.1967 ஆம் ஆண்டுகளில் நடந்த இந்திய மக்களவைத் தேர்தலில்,  நாகப்பட்டினம் தொகுதியில் இருந்து, இந்திய தேசிய காங்கிரசுயின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

----

## மேற்கோள்கள்
தாழை மு. கருணாநிதி

**தாழை மு. கருணாநிதி** ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். 1980 ஆம் ஆண்டில் நடந்த இந்திய மக்களவைத் தேர்தலில்,  நாகப்பட்டினம் தொகுதியிலிருந்து, திராவிட முன்னேற்றக் கழகத்தின்சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## சட்டமன்ற உறுப்பினராக
தாழை மு. கருணாநிதி 1971, 1977ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் திருவாரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
எட்நீர் மடம்

**எட்நீர் மடம்** (*Edneer Mutt*) என்பது கேரளத்தின், காசர்கோடு மாவட்டதில் எட்நீரில் அமைந்துள்ள இந்து சமய  துறவிகளுக்கான கல்வி நிறுவனம் ஆகும்.  இது ஆதிசங்கரரின் முதல் நான்கு சீடர்களில் ஒருவரான  தொட்டகாச்சார்யாவின் மரபைச் சேர்ந்தது.  இது சமயம், கலாச்சாரம், கலை, இசை, சமூக சேவை ஆகியவற்றில் புகழ்பெற்ற வரலாற்றைக் கொண்டதும், 1200 ஆண்டுகளுக்கும் மேலான அத்வைத பாரம்பரியத்தின் தனித்துவமான ஸ்மார்த்த பகவத பாரம்பரியத்தைப் பின்பற்றும் நிறுவனமும் ஆகும்.

ஸ்ரீமத் ஜகத்குரு ஸ்ரீ ஸ்ரீ சங்கராச்சாரியார் தொட்டகாச்சார்யா ஸ்ரீ கேசவானந்த பாரதி ஸ்ரீபடங்கலவரூ (எடநீர் சுவாமிஜி எடநீர் சுவாமிகள் / கேரள  சங்கிராச்சாரியார் என்றும் அழைக்கப்படுபவர்) என்பவர் எட்நீர் மடத்தின் தற்போதைய தலைவராக உள்ளார். இந்த மடத்தின் தலைவரான  கேசவானந்த பாரதி இந்திய அரசியலமைப்புச் சட்டத்தில் அதிகம் குறிப்பிடப்பட்ட பெயர் ஆகும்.       முழு கேரள மாநிலத்திற்கும் உள்ள ஒரே சங்கராச்சாரியார் இவர்தான். இவர் முறையாக "ஸ்ரீ சங்கராச்சாரியார் தொட்டகாச்சார்யா மகாசம்ஸ்தனம்" என்று அழைக்கப்படுகிறார். 

எட்நீர் மடமானது  கேரள மாநிலத்தின் காசராகோடு மாவட்டத்தின் முக்கியமான சுற்றுலா தலங்களில் ஒன்றாகும்.                     

## படக்காட்சியகம்

படிமம்:Keshavananda Bharati.JPG |  நேபாளத்தின் பசுபதிநாத் கோயிலில் சங்கராச்சாரியார் கேசவநந்த பாரதி (வலதுபுறம்) 2009 அக்டோபர் மாதத்தில் இந்திய ஆர்வலர் டாக்டர் ஹரிகுமார் பல்லதட்காவுடன் (இடதுபுறம்). 
படிமம்:Shri Keshvananda Bharathi Swamiji's procession.jpg|தன் சீடர்களுடன்  சுவாமிகள் ஊர்வலம், 2012. 
படிமம்:Shankaracharyas meet together.jpg|  கேசவானந்த பாரதி மற்ற சங்கராச்சாரியர்களுடன் 'பிராந்திய சங்கராச்சாரியர்களுடனான சந்திப்பில். (வலது). 
படிமம்:Mahakumbh 2013 15.jpg|  பிப்ரவரி 2013 இல் அலகாபாத்தில் நடைபெற்ற மகா கும்ப மேளாவில் பக்தர்களுடன் கேசவானந்த பாரதி சுவாமிகள். 
படிமம்:Mahakumbh 2013 29.jpg|  பிப்ரவரி 2013 இல் அலகாபாத்தில் நடைபெற்ற மகா கும்ப மேளாவில் பக்தர்களுடன்  கேசவானந்த பாரதி சுவாமிகள். 


## குறிப்புகள்

பகுப்பு:மடங்கள்
பகுப்பு:காசர்கோடு மாவட்டம்
செருவத்தூர்

**செருவத்தூர்** (*Cheruvathur*) என்பது கேரள மாநிலத்தின் காசராகோடு மாவட்டத்தில் உள்ள ஒரு நகரமாகும். இது மாவட்ட தலைமையகமான &nbsp; காசராகோடு நகரிலிருந்து 45  கி.மீ.   தொலைவிலும் மாநிலத் தலைநகரான திருவனந்தபுரதிலிருந்து 536 கி.மீ தொலைவிலும் அமைந்துள்ளது.

## போக்குவரத்து
இந்த ஊரின் உள்ளூர் சாலைகள் தே.நெ.66 உடன் இணைகின்றன. இந்த நெடுச்சாலையானது வடக்கில் மங்களூரையும், தெற்கில் கண்ணூரையும் இணைக்கிறது. அருகிலுள்ள தொடருந்து நிலையம் மங்களூர்- பாலக்காடு பாதையில் உள்ள செருவதூர் ஆகும் . மங்களூரு பன்னாட்டு வானூர்தி நிலையம் மற்றும் கண்ணூர் பன்னாட்டு வானூர்தி நிலையம் போன்றவை ஆகும். 

## மேலும் காண்க

* நீலேஸ்வரம் 
* காஞ்ஞங்காடு 
* காசர்கோடு 
* உதுமா 
* பேக்கல் 
## மேற்கோள்கள்

## வெளி இணைப்புகள்

* http://wikimapia.org/156695/ 
பகுப்பு:Coordinates on Wikidata
பகுப்பு:காசர்கோடு மாவட்டத்தில் உள்ள ஊர்களும் நகரங்களும்
எம். மகாலிங்கம்

**எம். மகாலிங்கம் **  ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.1984 ஆம் ஆண்டுகளில் நடந்த இந்திய மக்களவைத் தேர்தலில்,  நாகப்பட்டினம் தொகுதியில் இருந்து, அனைத்திந்திய அண்ணா திராவிட முன்னேற்றக் கழகத்தின்சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
மெகர்-உன்-நிசா பேகம்

**மெகர்-அன்-நிசா பேகம்** *(Mehr-un-nissa Begum)* (1605-1652) இலாத்லி பேகம் என்றும் அழைக்கப்படும் இவர் ஜஹாங்கீர் மனைவி நூர் சகானைன் மகளாவார்.

## ஆரம்ப கால வாழ்க்கை
இவர், சேர் ஆப்கான் கான் என்ற பட்டத்தை வகித்த அலி குலி பேக்கின் மகளாவார். . இவரின் தாயார் மெகர்-உன்-நிசா கானும், இர்மாத்-உத்-தௌலா என்றும் அழைக்கப்பட்ட மிர்சா கியாசு பேக்கின் மகளும், பேரரசர் ஷாஜகானின் மனைவியான பேரரசி மும்தாஜ் மகாலின் முதல் உறவினருமாவார். 1607 இல் சேர் ஆப்கானின் மரணத்திற்குப் பிறகு, இவரும் இவரது தாயாரும் ஆக்ராவுக்கு ஜஹாங்கிர் அரண்மனைக்கு வரவழைக்கப்பட்டனர். இவரது வளர்ப்பு தாய் பேரரசி ருகையா சுல்தான் பேகம், மறைந்த பேரரசர் அக்பரின்   மனைவியாவார். 1611 ஆம் ஆண்டில், இவரின் தாயார் பேரரசர் ஜஹாங்கீரை மறுமணம் செய்து கொண்டார். மேலும் பேரரசி நூர் சகான் பேகம் என்றும் அறியப்பட்டார்.

1617 ஆம் ஆண்டில், நூர் சகானும் அவரது சகோதரர் ஆசாப் கானும், ஜஹாங்கிரின் மூத்த மகனான இளவரசர் குசுராவ் மிர்சாவுடன் இவரைத் திருமணம் செய்து வைக்கவும், இளவரசர் குர்ரம் மிர்சாவுக்கு (வருங்கால பேரரசர் ஷாஜகான்) பதிலாக, அவரை வாரிசாக உருவாக்கவும் திட்டமிட்டனர். இருப்பினும், குசுராவ் இவர்களின் வாய்ப்பை மறுத்துவிட்டார்.  

## திருமணம்
இவருக்கு பதினாறு வயதாக இருந்தபோது,  ஜஹாங்கிர் தனது மகன் சாக்யார் என்பவருக்கு 1621 ஏப்ரல் 23திருமணம் செய்து வைத்தார். 

1623 செப்டம்பர் 13 அன்று இவர்களுக்கு அர்சானி பேகம் என்ற மகள் பிறந்தார். 
thumb|மெகர்-உன்-நிசா மற்றும் மற்றும் அவரது தாயார் நூர் சகானின் கல்லறைகள்
1627 அக்டோபர் 28 அன்று ஜஹாங்கிர் இறந்தார். இவரின் தாயார் நூர் சகான் விரும்பியபடி இவரின் கணவர் சாக்யார் லாகூர் அரியணையில் ஏறினார்.   பின்னர், ஷாஜகான் 16 சனவரி 1628 அன்று அரியணையில் ஏறினார். சனவரி 23 அன்று, சாக்யார், இளவரசர் தேனியல் மிர்சாவின் மகன்களான தாமுராசு மிர்சா, கோசாங் மிர்சா ,இளவரசர் குசுராவ் மிர்சாவின் மகன்கள் தாவர் பக்ச் மிர்சா மற்றும் கர்சாப் மிர்சா ஆகியோரை தூக்கிலிட உத்தரவிட்டார். 

## கடைசி ஆண்டுகள்
இருபத்தி இரண்டு வயதுடைய இளம் விதவையான இவர் தனது தாயுடன் லாகூரில் குடியேறினார். இவர்கள் இருவரும் எளிமையான மற்றும் கடினமான வாழ்க்கை வாழ்ந்தனர். இவரின் தாயார் நூர் சகான் 1645 இல் இறந்தார். அவரது கணவர் ஜஹாங்கிருக்கு அருகில் ஒரு தனி கல்லறையில் அடக்கம் செய்யப்பட்டார். அவர் பேரரசர் ஷாஜகானிடமிருந்து பெற்ற நிதியிலிருந்து அக்கல்லறையைக் கட்டியிருந்தார். இவரது மரணத்திற்குப் பிறகு, இவரும் இவரது தாயின் அருகில் அடக்கம் செய்யப்பட்டார். 

## குறிப்புகள்

## நூலியல்
* 
* 

பகுப்பு:இந்திய அரச குடும்பப் பெண்கள்
பகுப்பு:இந்திய முஸ்லிம்கள்
மெடிநெத் அபு

**மெடிநெத் அபு** (**Medinet Habu**) (; எகிப்தியம்: *Tjamet* or *Djamet*) எகிப்து நாட்டில் பாயும் நைல் நதியின் மேற்கு கரையில் உள்ள தீபை நகரத்திற்கு அருகில் உள்ள அல்-உக்சுர் நகரத்திற்கு அண்மையில் அமைந்த பண்டைய தொல்லியல் நகரம் ஆகும். புது எகிப்து இராச்சியத்தை ஆண்ட இருபதாம் வம்சத்தின் இரண்டாம் பார்வோன் மூன்றாம் ராமேசஸ் ஆட்சிக் காலத்தின் போது (கிமு 1186 - கிமு 1155) மெடிநெத் அபு நகரத்தில் தனது கல்லறைக் கோயிலையும் கட்டியும், கோயில்        சுவற்றில் எகிப்திய மன்னர்களின் பெயர்கள் கொண்ட கல்வெட்டையும் நிறுவினார்.

மெடிநெத் அபுவில் மூன்றாம் ராமேசஸ் தனக்காக நிறுவிய கல்லறைக் கோயில் 150 மீட்டர் நீளம் கொண்டது. மேலும் இக்கோயிலில் எகிப்திய மன்னர்களின் பெயர்கள் கல்வெட்டில் பொறிக்கப்பட்டுள்ளது. 

## இதனையும் காண்க
* துரின் மன்னர்கள் பட்டியல்
* பண்டைய எகிப்திய அரசமரபுகள்
* மெடிநெத் அபு மன்னர்கள் பட்டியல்
* மெடிநெத் அபு கோயில்
* எகிப்தின் இருபதாம் வம்சம்

## படக்காட்சிகள்

File:The Mortuary Temple of Ramesses III.jpg|மூன்றாம் ராமேசேசின் கல்லறைக் கோயில் 
Image:Medinet_Habu_Temple_R02.jpg|மெடிநெத் அபு கோயிலின் நுழைவாயில்
Image:Egypt.MedinetHabu.01.jpg|மூன்றாம் ராமேசஸ் நிறுவிய மெடிநெத் அபு கல்லறைக் கோயில்
Image:Egypt.MedinetHabu.02.jpg|மெடிநெத் கோயில் மண்டபக் கூரையின் அழகிய வேலைப்பாடுகள்


## இலக்கியம்
* James Henry Breasted *The Excavation of Medinet Habu. Volume 1 General Plans and Views.* University of Chicago Press, Chicago 1934.
* Uvo Hölscher: *The Excavation of Medinet Habu.* University of Chicago Press, Chicago 1934–1954.

## மேற்கோள்கள்

பகுப்பு:பண்டைய நகரங்கள்
பகுப்பு:எகிப்திய நகரங்கள்
பகுப்பு:தொல்லியற்களங்கள்
பகுப்பு:எகிப்தில் உள்ள தொல்லியல் களங்கள்